Der Ustig wott cho,  Der Schnee zergeit scho,  Der Himmel isch blaue;  Der Gugger het gschraue,  Der Meye syg cho.  Lustig use n us ein Stall  Mit de lube Chüehne!  Üsi schöni Zyt ist cho,  Lust u Freyheit wartet scho  Dinne n uf de Flüehne.    Am  Pflueg geit der Buur;  Es wird ihm so suur!  Er hottet u hüstet,  Er werchet u bystet.  So bis deh fry Buur!  Mir zieh früsch u fröhlich uns  Us dym Dorf im Meye.  Mir sy muntri Chüejerlüt,  Bchönne dyner Sorge nüt,  Juchze n u juheje!    Mengs Vögeli singt;  Mengs Büebeli springt,  U juhzet u johlet  Im Grüene n u drohlet,  U ds Meiteli singt.  Gät di grosse Treichle her  U di chlyne Schelle!  Schöner tönt  im Ustig nüt,  As es lustigs Chüejer-Glütt,  U-n-e Chüejer Gelle.